Med visse undtagelser er en medarbejder, der opfylder betingelserne om a-kassemedlemskab og beskæftigelseskravet, berettiget til betaling af G-dage i disse situationer: Arbejdsgiver afskediger medarbejderen En tids- eller opgavebestemt ansættelse slutter Arbejdsgiver pålægger medarbejderen at gå ned i tid De væsentligste undtagelser - hvor der alligevel ikke skal betales G-dage - inkluderer: medarbejderen starter i nyt fuldtidsjob umiddelbart efter at være fratrådt; medarbejderen får sygedagpenge på de første 2 ledighedsdage; medarbejderen holder ferie på G-dagene; medarbejderen er (ifølge en a-kasses suveræne vurdering) selvforskyldt ledig - med andre ord, medarbejderen er blevet afskediget på grund af sine egne forhold og ikke på grund af arbejdsgiverens. Der er flere undtagelser, der betyder, at arbejdsgiver ikke skal betale G-dage. Og beregningerne i forhold til hvor meget og hvordan en medarbejder pålægges at gå ned i tid, er også relativt komplicerede. Hvis du som arbejdsgiver har brug for juridisk assistance i den forbindelse, kan du alle hverdage kontakte Visma DataLøns jurister på 72 27 90 16. Husk, at hvis en medarbejder selv siger op, kommer G-dage aldrig på tale. Det kan som arbejdsgiver være svært at vide, om en fratrådt medarbejder for eksempel holder ferie på sine G-dage. Derfor kan du som arbejdsgiver stille krav om, at medarbejderen udfylder en tro og love-erklæring, der klargør, om/at medarbejderen opfylder kriterierne for at få udbetalt G-dage.